Jon Bon Jovi

Jon Bon Jovi (naskiĝis la 2-an de marto 1962 je la nomo de John Francis Bongiovi junior en Perth Amboy, Nov-Ĵerzejo) estas usona kantisto, gitaristo kaj komponisto de la rokmuzika grupo Bon Jovi. Aldone li estas aktoro kaj aperis en pluraj kinejaj filmoj kaj televidaj serioj (vidu sube).

 Vivo 
Lia patro, John Bongiovi (naskita je la nomo Giovanni Bongiovì), estis frizisto el Sicilio en suda Italio, kiu enmigris Usonon. Lia patrino, Carol Sharkey Bongiovi, en sia junaĝo estis fotomodelo por la magazino Playboy kaj posedis florvendejon. Jon havas du pli junajn fratojn, Anthony Bongiovi (* 1964), kiu vivas en Los-Anĝeleso kaj interalie produktas popmuzikajn filmetojn, kaj Matthew Bongiovi (* 1974), kiu dumtempe estis vojaĝkoncerta manaĝero de la muzikgrupo Bon Jovi kaj nuntempe vivtenas trinkejon en Nov-Ĵerzejo.

La 29-an de aprilo 1989 Jon en Las Vegas edziĝis kun Dorothea Rose Hurley, kiu jam ekde la lerneja tempo estis lia koramikino. La paro havas kvar infanojn: Stephanie Rose, kiu naskiĝis , Jesse James Louis, , Jacob Hurley  kaj Romeo Jon, . Al lia filino Stephanie, li dediĉis la kanton I Got The Girl, troveblan en la muzika albumo Crush.

La rokmuzika stelulo en la kampanjo de 2008 pri baloto de la prezidanto de Usono engaĝiĝis favore al la kandidato Barack Obama.artikolo "Bon Jovi kolektas donacojn por Obama" (germane). Jam en la antaŭaj du balotaj kampanjoj, li en 2000 subtenis la kandidaton Al Gore kaj en 2004 la kandidaton John Kerry, ambaŭ de la sama partio.

Li estis la ĉefa posedanto de la futbala teamo Philadelphia Soul el Filadelfio (Pensilvanio), kiu profesie aktivis en la usona Ligo pri Arena Futbalo ĝis la jaro 2009.

Laŭ muzika stilo, li aparte influiĝis per la muzikistoj respektive muzikgrupoj Led Zeppelin, Bruce Springsteen, Bob Dylan, Thin Lizzy, Alice Cooper, Scorpions kaj Aerosmith.

 Premioj 
En julio 1991 la muzikisto por sia kanto Blaze of Glory el la samnoma usona kineja filmo ricevis la premion Golden Globe Award. Pro tiu muzikaĵo li krome nomumiĝis por la premioj Oscar kaj Grammy. En 1998 li ricevis la premion Echo kiel plej bona soloa muzikisto.

eta|300px|<center>Jon Bon Jovi dum koncerto de la muzikgrupo Bon Jovi (2007)

 Diskografio 
 Albumoj 
 The Power Station Years (1983)
 Blaze of Glory (1990)
 Destination Anywhere (1997)

 Unuopaĵoj 
 Blaze of Glory (1991)
 Miracle (1990)
 Never Say Die (1991)
 Levon (1992)
 Please Come Home for Christmas (1994) kristnaska kompilo A Very Special Christmas 2 Midnight en Chelsea (1997)
 Queen of New Orleans (1997)
 Janie, Don't Take Your Love to Town (1997)
 Ugly (1998)
 Bang a Drum (1998, kun Chris LeDoux)

 Muzikgrupa diskografio 
Vidu Diskografio de la grupo Bon Jovi.

 Filmaro 
 Filmoj 
 1988: The Return of Bruno
 1990: Blaze of Glory (Young Guns II)
 1994: Mona Must Die – mallonga rolo
 1995: Moonlight and Valentino
 1996: The Leading Man
 1997: Destination Anywhere
 1997: City of Love (Little City)
 1998: Homegrown
 1998: No Looking Back
 1998: Row Your Boat
 2000: Pay It Forward
 2000: U-571
 2002: Vampires: Los Muertos
 2005: Cry Wolf
 2006: National Lampoon's Pucked
 2011: New Year's Eve

 Televidaj serioj 
 1999: Sex and the City
 2002: Ally McBeal
 2005: Las Vegas
 2006: The West Wing

 Referencoj 

 Eksteraj ligiloj 

  ()







Kategorio:Rokkantistoj
Kategorio:Usonaj gitaristoj
Kategorio:Usonaj muzikistoj
Kategorio:Usonaj kantistoj
Kategorio:Anglalingvaj kantistoj
Kategorio:Eksaj katolikoj
Kategorio:Naskiĝintoj la 2-an de marto